CELEX: 62013TN0003
Language: lv
Date: 2013-01-07 00:00:00
Title: Lieta T-3/13: Prasība, kas celta 2013. gada 7. janvārī — Ronja /Komisija

16.3.2013   
            
            
               LV
            
            
               Eiropas Savienības Oficiālais Vēstnesis
            
            
               C 79/22
            
         Prasība, kas celta 2013. gada 7. janvārī — Ronja/Komisija
   (Lieta T-3/13)
   2013/C 79/39
   Tiesvedības valoda — vācu
   
      Lietas dalībnieki
   
   
      Prasītāja: Ronja s.r.o (Znojmo, Čehijas Republika) (pārstāvis — E. Engin Deniz, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               izskatīt lietu mutvārdu procesā;
            
         
               —
            
            
               atcelt Komisijas lēmumu Gestdem 2012/3329 un sniegt pilnīgu piekļuvi dokumentiem;
            
         
               —
            
            
               konstatēt, ka Komisija ir izdarījusi tiesību pārkāpumu, neuzsākot procedūru pret Austrijas Republiku sakarā ar pienākumu neizpildi Direktīvas 2001/37/EK (1) 13. panta un LESD 34. panta pārkāpuma, pamatojoties uz Austrijas Tabakgesetz 7.a pantu, dēļ;
            
         
               —
            
            
               piespriest Komisijai atlīdzināt tiesāšanās un pārstāvības izdevumus.
            
         
      Pamati un galvenie argumenti
   
   Prasības pamatošanai prasītāja cita starpā izvirza šādus apsvērumus:
   
               1)
            
            
               Regulas (EK) Nr. 1049/2001 (2) 2. panta 4. punkta otrā ievilkuma pārkāpums
               Šajā ziņā prasītāja būtībā norāda, ka Komisija ir liegusi pilnīgu piekļuvi pieprasītajiem dokumentiem (saraksti starp Austrijas Republiku un Komisiju sakarā ar sūdzību Nr. 2008/4340 par Austrijas Tabakgesetz iespējamu neatbilstību Direktīvai 2001/37), lielākoties pamatojot to ar Austrijas iestāžu argumentiem, nepārbaudot šo argumentu saturu. Prasītāja tomēr uzskata, ka nevis piekļuve dokumentiem, bet tās liegšana negatīvi ietekmētu tiesvedību sakarā ar valsts atbildību, ko tā bija uzsākusi Austrijas Verfassungsgerichtshof. Tā piebilst, ka Regulas Nr. 1049/2001 2. panta 4. punkta otrā ievilkuma izņēmuma regulējuma mērķis drīzāk nozīmētu sniegt piekļuvi pieprasītajiem dokumentiem.
            
         
               2)
            
            
               Procedūras neuzsākšana pret Austrijas Republiku sakarā ar pienākumu neizpildi Direktīvas 2001/37/EK 13. panta un LESD 34. panta pārkāpuma, pamatojoties uz Austrijas Tabakgesetz 7.a pantu, dēļ
               Šajā ziņā prasītāja cita starpā norāda, ka, ja būtu uzsākta procedūra sakarā ar pienākumu neizpildi, Austrijas Verfassungsgerichtshof savā nolēmumā par prasītājas prasījumiem sakarā ar valsts atbildību nevarētu nonākt pie secinājuma, ka ar Direktīvu 2001/37 tiesības tiek piešķirtas nevis uzņēmumiem, bet gan patērētājiem.
            
         
      (1)  Eiropas Parlamenta un Padomes 2001. gada 5. jūnija Direktīva 2001/37/EK par dalībvalstu normatīvo un administratīvo aktu tuvināšanu attiecībā uz tabakas izstrādājumu ražošanu, noformēšanu un pārdošanu (OV L 194, 26. lpp.).
   
      (2)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).